ECF ดิ่งแรง 11% ต่ำสุดในรอบเกือบ 2 เดือน สวนภาวะตลาดพุ่ง 17 จุด
ECF ดิ่งแรง 11% ต่ำสุดในรอบเกือบ 2 เดือน สวนภาวะตลาดพุ่ง 17 จุด ล่าสุด ณ เวลา 10.49 น. อยู่ที่ระดับ  7.90 บาท ปรับตัวลดลง 0.95 บาท หรือ 10.73% สูงสุดที่ระดับ 8.85 บาท ต่ำสุดที่ระดับ 7.80 บาท ด้วยมูลค่าซื้อขาย 227.89 ล้านบาท
10 ต.ค. 2561

ผู้สื่อข่าวรายงานว่า ราคาหุ้น บริษัท อีสต์โคสท์เฟอร์นิเทค จำกัด (มหาชน) หรือ ECF ล่าสุด ณ เวลา 10.49 น. อยู่ที่ระดับ  7.90 บาท ปรับตัวลดลง 0.95 บาท หรือ 10.73% สูงสุดที่ระดับ 8.85 บาท ต่ำสุดที่ระดับ 7.80 บาท ด้วยมูลค่าซื้อขาย 227.89 ล้านบาท

โดยราคาหุ้นปรับตัวลดลงอย่างหนักในวันนี้ ถือเป็นการปรับตัวลดลงทำจุดต่ำสุดในรอบกว่า 1 เดือน นับตั้งแต่ราคาหุ้นอยู่ที่ระดับ 7.85 บาท เมื่อวันที่ 22 ส.ค.2561
ขณะที่ก่อนหน้านี้บริษัทแจ้งว่าตามที่บริษัท และบริษัท ซีอาร์ โซลาร์ จำกัด (CRS) ได้เข้าลงนามในบันทึกความเข้าใจระหว่างกัน เมื่อวันที่ 22 ธันวาคม 2560 (บันทึกความเข้าใจ) เพื่อเข้าทำการศึกษาความเป็นไปได้ในการลงทุนในโครงการโรงไฟฟ้าพลังงานแสงอาทิตย์ของ CRS ขนาด 1 เมกะวัตต์ (MW) ตั้งอยู่ที่ อำเภอเถิน จังหวัดลำปาง และได้มีการเข้าทำบันทึกแก้ไขเพิ่มเติมครั้งที่ 1 ลงวันที่ 30 มีนาคม 2561 เพื่อขยายระยะเวลาการตรวจสอบสถานะของกิจการไปเป็นภายในวันที่ 31 สิงหาคม 2561 และขยายระยะเวลาเข้าทำสัญญาซื้อขายกิจการไปเป็นภายในวันที่ 30 กันยายน 2561 แล้วนั้น
โดยบริษัทได้ทำการตรวจสอบสถานะของกิจการ แต่ยังไม่ได้รับเอกสารบางรายการที่สำคัญซึ่ง CRS อยู่ในระหว่างดำเนินการกับหน่วยงานราชการที่เกี่ยวข้องเพื่อให้ได้รับเอกสารดังกล่าวให้ครบถ้วน ทั้งนี้ โดยปกติแล้วการได้รับเอกสารดังกล่าวต้องใช้ระยะเวลาในการดำเนินการหลายเดือน บริษัท และ CRS จึงได้ตกลงขยายระยะเวลาการตรวจสอบสถานะของกิจการไปเป็นภายในวันที่ 28 กุมภาพันธ์ 2562 และขยายระยะเวลาเข้าทำสัญญาซื้อขายกิจการไปเป็นภายในวันที่ 31 มีนาคม 2562